༄༅། །མི་འཁྲུགས་པ་ལ་བརྟེན་པའི་བླ་མའི་རྣལ་འབྱོར།
ན་མོ་གུ་རུ་བཛྲ་ཨཀྵོ་བྷྱ་མཎྜལ་ས་བ་རི་ཝཱ་ར་བྷྱ༅། ཀུན་རྟོག་ཉེར་ཞི་ཐུགས་
རྗེས་རྟག་ཁྱབ་ཐུགས། །སྤྲོས་དང་བྲལ་ཡང་ཇི་སྙེད་ཆོས་ཀུན་གཟིགས། །
ཕྲ་རྒྱས་མི་བསྐྱོད་ཆོས་དབྱིངས་རང་བཞིན་ཅན། །བཅོམ་ལྡན་མི་འཁྲུགས་
རྒྱལ་བོས་རྗེས་སུ་སྐྱོངས། འདིར་བླ་མ་དང་རྡོ་རྗེ་མི་འཁྲུགས་པ་དབྱེར་མི་ཕྱེད་པའི་རྣལ་འབྱོར་
ཉམས་སུ་ལེན་པར་འདོད་པས། འདི་ལྟར། མདུན་དུ་ཀུན་བཟང་མཆོད་སྤྲིན་འཁྲིགས་
པའི་དབུས། །རིན་ཆེན་ལས་གྲུབ་ཡངས་པའི་ཁྲི་སྟེང་དུ། །བླ་མ་མཆོག་དང་
690

བཅོམ་ལྡན་འདས་རྡོ་རྗེ་མི་འཁྲུགས་པའི་བསྙེན་ཡིག
དབྱེར་མེད་བཅོམ་ལྡན་འདས། །བདེ་གཤེགས་མི་འཁྲུགས་རྒྱལ་བོ་སྐུ་མདོག་
སྔོ། །ཞལ་གཅིག་ཕྱག་གཉིས་ས་གནོན་མཉམ་བཞག་སྟེང༌། །རྡོ་རྗེ་འཛིན་
ཅིང་རིན་ཆེན་རྒྱན་མང་དང༌། །ལྷ་རྫས་གོས་ཀྱིས་རབ་མཛེས་སྐྱིལ་ཀྲུང་
གིས། །ལེགས་བཞུགས་གནས་གསུམ་ཡི་གེ་གསུམ་མཚན་པའི། །ཐུགས་
ཀའི་འོད་ཀྱིས་ཆོས་སྐུའི་ངང་ཉིད་ལས། །བླ་མ་ཡི་དམ་མཆོག་གསུམ་སྲུང་
ཚོགས་བཅས། །སྤྱན་དྲངས་ཀུན་འདུས་གསུམ་གྱི་བདག་ཉིད་གྱུར། །སྒོ་
གསུམ་གུས་པའི་ཡིད་ཀྱིས་ཕྱག་འཚལ་ཞིང༌། །དངོས་བཤམས་ཡིད་སྤྲུལ་
མཆོད་པ་མ་ལུས་འབུལ། །ཐོག་མེད་བསགས་པའི་སྡིག་ལྟུང་ཀུན་བཤགས་
ཏེ། །ཟབ་རྒྱས་ཆོས་ཀྱི་འཁོར་ལོ་བསྐོར་བར་བསྐུལ། །མྱ་ངན་མི་འདའ་
རྟག་པར་ལེགས་བཞུགས་ནས། །དགེ་ཚོགས་བླ་མེད་བྱང་ཆུབ་ཆེན་པོར་
བསྔོ། །བདག་ལུས་ལོངས་སྤྱོད་དུས་གསུམ་དགེ་ཚོགས་བཅས། །རིན་ཆེན་
མཎྜལ་ཀུན་བཟང་མཆོད་པའི་སྤྲིན། །དད་པའི་སེམས་ཀྱིས་འབུལ་གྱི་ལེགས་
བཞེས་ནས། །ཐུགས་རྗེས་དབང་གིས་བྱིན་གྱིས་བརླབ་ཏུ་གསོལ། ། མཚམས་
འདིར་གདུང་ཤུགས་དྲག་པོས། ཀཾ་ཀ་ནི་དང་མཚན་སྔགས་གསོལ་འདེབས་སོགས་ཀྱིས་གསོལ་བ་ཕུར་
ཚུགས་སུ་བཏབ་སྟེ། ། བྱིན་རླབས་ཞུ་བ་ནི། གང་ལ་མཆོད་ཅིང་གསོལ་བ་བཏབ་པའི་
མཐུས། །ལེགས་ཚོགས་རྩ་བ་བཤེས་གཉེན་ཞབས་བསྟེན་ནས། །དལ་འབྱོར་
དོན་ཆེ་རྙེད་དཀས་རྒྱུད་བསྐུལ་ཏེ། །ནམ་འཆི་ངེས་པ་མེད་པའི་ཚུལ་རིགས་
པས། །དཀོན་མཆོག་སྐྱབས་འགྲོ་ལས་འབྲས་བླང་དོར་དང༌། །སྲིད་འབྱོར་མེ་
འོབས་ལྟར་མཐོང་ངེས་འབྱུང་གིས། །སྲིད་པའི་རྩ་བ་དྲུངས་ནས་འབྱིན་པའི་
691

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ལམ། །རྣམ་དག་བསླབ་གསུམ་རྒྱུད་ལ་སྐྱེ་བར་ཤོག །མར་གྱུར་འགྲོ་ལ་བྱམས་
དང་སྙིང་རྗེ་ཡིས། །བླ་མེད་བྱང་ཆུབ་མཆོག་ཏུ་སེམས་བསྐྱེད་ནས། །ཟབ་
ཅིང་རྒྱ་ཆེའི་ལམ་བཟང་སྙིང་བོར་བཅས། །མྱུར་དུ་རྒྱུད་ལ་སྐྱེས་པར་བྱིན་གྱིས་
རློབས། །རྣམ་དག་དབང་གིས་བདག་རྒྱུད་ལེགས་སྨིན་ནས། །དམ་ཚིག་སྡོམ་
པ་མིག་འབྲས་ལྟར་བསྲུང་བས། །མཚན་བཅས་མཚན་མེད་རིམ་གཉིས་རྣལ་
འབྱོར་ལ། །བརྩོན་པས་ཚེ་གཅིག་ཟུང་འཇུག་འགྲུབ་པར་ཤོག །མདོར་ན་སྐྱེ་
ཞིང་སྐྱེ་བ་ཐམས་ཅད་དུ། །ཡང་དག་དགེ་བའི་བཤེས་ཀྱིས་རྗེས་བཟུང་སྟེ། །
ཚང་ལ་མ་ནོར་འཇམ་མགོན་ལུགས་བཟང་འདིར། །ཞུགས་ནས་ཐེ
སྒོམ་པ་མཐར་ཕྱིན་ཤོག །དཔལ་ལྡན་རྩ་བའི་བླ་མ×སྩལ་ཏུ་གསོལ། ། ཞེས་བླ་
མ་སྙིང་དབུས་སུ་རང་སེམས་དང་དབྱེར་མེད་བྱ་ཞིང་།
ཚེ་རབས་ཐམས་ཅད་དུ་བླ་མས་རྗེས་སུ་འཛིན་པའི་
སྨོན་ལམ་དག་པས་མཚམས་སྦྱོར་བྱའོ། ། ཞེས་པ་འདིའང་བདེ་ཆེན་དབུ་མཛད་བསྟན་འཛིན་རྒྱ་མཚོས་
བསྐུལ་ངོར། གྱི་ན་བ ༧ འཇིགས་མེད་འཕྲིན་ལས་རྒྱ་མཚོས་སྦྱར་བའོ། ། ཆོས་སྲིད་དཔལ་གྱིས་
ལེགས་མཚན་བསོད་ནམས་ཞིང་། །བཀྲ་ཤིས་ཆོས་ཀྱི་འཁོར་ལོའི་གླིང་ཆེན་
པོར། །མི་བཟད་དཔར་གྱི་མཆོད་སྦྱིན་འདི་སྤྲོས་དགེས། །དགེ་ལེགས་སྣང་
བས་ས་གསུམ་ཀུན་ཁྱབ་ཤོག ། སརྦམངྒ་ལཾ། །
692

དཔལ་དུས་ཀྱི་འཁོར་ལོའི་རབ་ཏུ་གནས་པའི་ཆོ་ག